smcproject/ml-wiki-sentences huggingface dataset:
2011 ൽ ‘വി’ മാസികയുമായുള്ള ഒരു അഭിമുഖത്തിൽ വളരെക്കാലത്തേയ്ക്കല്ലായിരുന്നെങ്കിൽക്കൂടി ഒരു കാലത്ത് താൻ അമേരിക്കയിലെ അനധികൃത കുടിയേറ്റക്കാരിയായിരുന്നുവെന്ന് സൂചിപ്പിച്ചിരുന്നു.
ഔദ്യോഗികജീവിതം മെക്സിക്കോയിൽ ഹായെക്ക് 1998 ൽ
23 - ആം വയസ്സിൽ, തെരേസ (1989) എന്ന മെക്സിക്കൻ ടെലിനോവേലയിൽ (സോപ്പ് ഓപ്പറ) ഹായെക് ടൈറ്റിൽ റോൾ നേടുകയും  ഇത് അവരെ മെക്സിക്കോയിലെ മിന്നുന്ന താരമായി ഉയർത്തുകയും ചെയ്തു.
1994 ൽ ഹയക് ‘എൽ കാലെജോൺ ഡി ലോസ് മിലാഗ്രോസ്’ (മിറക്കിൾ അലെയ്) എന്ന സിനിമയിൽ അഭിനയിക്കുകയും ഇത് മെക്സിക്കൻ സിനിമയുടെ ചരിത്രത്തിലെ മറ്റേതൊരു സിനിമയേക്കാളും കൂടുതൽ പുരസ്കാരങ്ങൾ നേടിയ ചിത്രമായിത്തീരുകയും ചെയ്തു.
ഈ ചിത്രത്തിലെ അഭിനയത്തിന് ഹായെക്ക് ഏരിയൽ അവാർഡിന് നാമനിർദ്ദേശം ചെയ്യപ്പെട്ടു.
ആദ്യകാല ഹോളിവുഡ് വേഷങ്ങൾ
1991 ൽ സ്റ്റെല്ല അഡ്‌ലറുടെ കീഴിൽ അഭിനയം പഠിക്കുവാനായി ഹായെക് കാലിഫോർണിയയിലെ ലോസ് ഏഞ്ചൽസിലേക്ക് പോയി.
ഇംഗ്ലീഷിൽ പരിമിത ജ്ഞാനം മാത്രമുള്ള അവർ വായനാ വൈകല്യത്താൽ ബുദ്ധിമുട്ടിയിരുന്നു.
റോബർട്ട് റോഡ്രിഗസും അദ്ദേഹത്തിന്റെ അന്നത്തെ പത്നിയും നിർമ്മാതാവുമായിരുന്ന എലിസബത്ത് അവെല്ലനും 1995 ലെ ഡെസ്പെറാഡോയിൽ അന്റോണിയോ ബാൻഡെറസിനൊപ്പം ഹയക്കിന് അതിപ്രധാനമായ ഒരു വേഷം നൽകി.
ഇതിലെ വേഷത്തിനുശേഷം ' ഫ്രം ഡസ്ക് ടിൽ ഡോൺ ' എന്ന സിനിമയിൽ ഒരു വാമ്പയർ രാജ്ഞിയായി വേഷം അവതരിപ്പിക്കുകയും അതിൽ ഒരു ടേബിൾ-ടോപ്പ് സർപ്പനൃത്തം അവതരിപ്പിക്കുകയും ചെയ്തു.
1997 ലെ റൊമാന്റിക് കോമഡിയായ ഫൂൾസ് റഷ് ഇൻ എന്ന സിനിമയിൽ മാത്യു പെറിയുടെ നായികയായി ഹായെക്ക് ഒരു താരപരിവേഷമുള്ള വേഷത്തിൽ അഭിനയിച്ചു.
1999 ൽ വിൽ സ്മിത്തിന്റെ വൈൽഡ് വൈൽഡ് വെസ്റ്റിൽ അവർ അഭിനയിച്ചു.
കെവിൻ സ്മിത്തിന്റെ ഡോഗ്മ എന്ന സിനിമയിൽ സെറൻഡിപിറ്റി എന്ന വേഷത്തിലും അഭിനയിച്ചു.
2000 ൽ, ട്രാഫിക്ക് എന്ന ചിത്രത്തിൽ ബെനിസിയോ ഡെൽ ടൊറോയ്‌ക്കൊപ്പം ഹായെക്ക്  ഒരു അപ്രധാന രംഗം അഭിനയിച്ചിരുന്നു.
2003 ൽ, മരിയാച്ചി ട്രൈലോഗി സിനിമാ പരമ്പരയിലെ അവസാന ചിത്രമായ വൺസ് അപ്പോൺ എ ടൈം ഇൻ മെക്സിക്കോയിൽ പ്രത്യക്ഷപ്പെട്ട് ഡെസ്പെറാഡോയിലെ തന്റെ മുൻകഥാപാത്രത്തെ അവതരിപ്പിച്ചു.
സംവിധായിക, നിർമ്മാതാവ്, നടി
2000 ഓടെ ഹയക് തന്റെ ചലച്ചിത്ര നിർമ്മാണ കമ്പനിയായ വെന്റനാറോസ സ്ഥാപിക്കുകയും അതിലൂടെ ചലച്ചിത്ര-ടെലിവിഷൻ പ്രോജക്ടുകൾ നിർമ്മിക്കുകയും ചെയ്തു.
1999 ലെ ഓസ്കാറിലേയ്ക്കുള്ള മികച്ച വിദേശ ചിത്രത്തിനുള്ള സമർപ്പണത്തിനുള്ള മെക്സിക്കോയുടെ ഔദ്യോഗിക തിരഞ്ഞെടുപ്പിൽ ഉൾപ്പെടുത്തപ്പെട്ട ‘എൽ കൊറോണൽ നോ ടിയാനെ ക്വീൻ ലെ എസ്ക്രിബ’ എന്ന ചിത്രമായിരുന്നു നിർമ്മാതാവെന്ന നിലയിലുള്ള അവരുടെ ആദ്യത്തെ ചിത്രം.
ഹയാക്ക് സഹനിർമ്മാണം നടത്തിയ ഫ്രിഡ 2002 ൽ പുറത്തിറങ്ങി.
ഹായെക് ഫ്രിഡാ കഹ്‌ലോ ആയും, ആൽഫ്രഡ് മോളിന അവളുടെ അവിശ്വസ്തനായ ഭർത്താവായ ഡീഗോ റിവേരയായി അഭിനയിച്ച ഈ ചിത്രം സംവിധാനം ചെയ്തത് ജൂലി ടെമോർ ആണ്.
സഹവേഷങ്ങളിലും  അതിഥിവേഷങ്ങളിലുമായും  (വലേറിയ ഗോളിനോ, ആഷ്‌ലി ജഡ്, എഡ്വേഡ് നോർട്ടൺ, ജിയോഫ്രി റഷ്) അപ്രധാന വേഷങ്ങളിലുമായി (അന്റോണിയോ ബാൻഡെറാസ്) ഒരു വലിയ താരനിര ഈ ചിത്രത്തിൽ പ്രത്യക്ഷപ്പെട്ടിരുന്നു.
ഈ ചിത്രത്തിലെ പ്രകടനത്തിന് മികച്ച നടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു.
ഹായെക് 2008 ലെ കാൻസ് ഫിലിം ഫെസ്റ്റിവലിൽ.
2004 ലെ ഗ്വാഡലജാര അന്താരാഷ്ട്ര ചലച്ചിത്രമേളയിൽ ഹായെക്
2001 ൽ പുറത്തിറങ്ങിയ ‘ ഇൻ‌ ദ ടൈം ഓഫ് ദ ബട്ടർഫ്ലൈസ് ’ എന്ന ചലച്ചിത്രം അതേ പേരിലുള്ള ജൂലിയ അൽവാരെസിന്റെ മിറബാൽ സഹോദരിമാരുടെ ജീവിതകഥ  ഉൾക്കൊള്ളുന്ന പുസ്തകത്തെ ആസ്പദമാക്കിയുള്ളതായിരുന്നു.
സിനിമയിൽ സൽമ ഹായക് സഹോദരിമാരിൽ ഒരാളായ മിനർവയെയും എഡ്വേർഡ് ജെയിംസ് ഓൽമോസ് സഹോദരിമാർ എതിർത്തിരുന്ന ഡൊമിനിക്കൻ സ്വേച്ഛാധിപതിയായ റാഫേൽ ലിയോനിഡാസ് ട്രൂജിലോയെയും അവതരിപ്പിച്ചു.
2003-ൽ ഹായെക് ഒരു പുസ്തകത്തെ ആസ്പദമാക്കിയുള്ള ഒരു ഷോടൈം മൂവിയായ ‘ ദി മാൽഡൊണാഡോ മിറക്കിൾ ’ പുസ്തകത്തിന്റെ അതേ പേരിൽത്തന്നെ നിർമ്മിക്കുകയും സംവിധാനം നിർവ്വഹിക്കുകയും ചെയ്തു.
കുട്ടികൾ / യുവാക്കൾ / കുടുംബത്തിനു പ്രത്യേകമായുള്ളത് എന്നീ ഇനങ്ങളിലെ മികച്ച സംവിധാനത്തിനുള്ള ഡേ ടൈം എമ്മി അവാർഡ് നേടുകയും ചെയ്തു.
2005 ഡിസംബറിൽ, സംഗീതജഞൻ പ്രിൻസിനായി "ടെ അമോ കൊറാസോൺ" ("ഐ ലവ് യു, സ്വീറ്റ്‍ഹാർട്ട്") എന്ന പേരിൽ ഒരു മ്യൂസിക് വീഡിയോ സംവിധാനം ചെയ്യുകയും അതിൽ മിയ മായെസ്ട്രോയെ അവതരിപ്പിക്കുകയും ചെയ്തു.
2011 ലെ പസ് ഇൻ ബൂട്ട്സ് പ്രീമിയറിൽ സഹതാരം അന്റോണിയോ ബന്ദേറാസിനൊപ്പം ഹായെക്
2006 മുതൽ 2010 വരെ ലോകമെമ്പാടും സംപ്രേഷണം ചെയ്യപ്പെട്ട ടെലിവിഷൻ പരമ്പരയായ അഗ്ലി ബെറ്റിയുടെ എക്സിക്യൂട്ടീവ് പ്രൊഡ്യൂസറായിരുന്നു ഹായെക്.
2001 ൽ കൊളംബിയൻ ടെലിനോവേലയായിരുന്ന ‘യോ സോയ് ബെറ്റി ലാ ഫിയ’യുടെ അവകാശങ്ങളും തിരക്കഥകളും നേടിയ ബെൻ സിൽവർമാനുമായിച്ചേർന്ന് അമേരിക്കൻ ടെലിവിഷനുവേണ്ടി ഹായെക് ഈ പരമ്പര സ്വീകരിച്ചു.
2004 ൽ എൻ‌ബി‌സിയുടെ അരമണിക്കൂർ ഹാസ്യ പരമ്പരയായി ഉദ്ദേശിച്ച ഈ പദ്ധതി പിന്നീട് 2006-2007 സീസണിൽ എബിസി ഏറ്റെടുക്കുകയും സിൽ‌വിയോ ഹോർട്ടകൂടി നിർമ്മാണത്തിൽ പങ്കാളിയാകുകയും ചെയ്തു.
മാഗസിൻ എഡിറ്ററായ സോഫിയ റെയ്‌സായി അഗ്ലി ബെറ്റിയിൽ ഹയക് അതിഥി വേഷമിട്ടിരുന്നു.
ടെലിനോവേലയുടെ ഷോയ്ക്കുള്ളിൽത്തന്നെ ഒരു അഭിനേത്രിയായുള്ള ചെറിയ വേഷവും അവർക്കുണ്ടായിരുന്നു.
2007 ൽ മികച്ച കോമഡി പരമ്പരക്കുള്ള ഗോൾഡൻ ഗ്ലോബ് അവാർഡ് ഈ ഷോയ്ക്ക് ലഭിച്ചു.
സോഫിയ എന്ന കഥാപാത്രമായുള്ള ഹായക്കിന്റെ പ്രകടനം 59-ആമത് പ്രൈംടൈം എമ്മി അവാർഡുകളിൽ ഒരു കോമഡി പരമ്പരയിലെ മികച്ച അതിഥി നടിയായി നാമനിർദ്ദേശം ചെയ്യപ്പെടുന്നതിനിടയാക്കി.
2007 ഏപ്രിലിൽ, സ്വന്തം ലാറ്റിൻ പ്രമേയ ചലച്ചിത്ര നിർമ്മാണ കമ്പനിയായ വെന്റനാറോസയുടെ സിഇഒ ആകാൻ എം‌ജി‌എമ്മുമായുള്ള ചർച്ചകൾക്ക് ഹായക് അന്തിമരൂപം നൽകി.
അടുത്ത മാസം, നെറ്റ്വർക്കിനായി പ്രോജക്ടുകൾ വികസിപ്പിക്കുകയെന്ന ലക്ഷ്യത്തോടെ വെന്റനാറോസയ്ക്കായി എബിസിയുമായി രണ്ട് വർഷത്തെ കരാർ ഒപ്പിട്ടു.
ക്രിസ് റോക്ക്, കെവിൻ ജെയിംസ് എന്നിവരും വേഷങ്ങൾ അവതരിപ്പിച്ച ‘ ഗ്രോൺ അപ്‌സ് ’ എന്ന ബഡ്ഡി കോമഡിയിൽ ആദം സാൻഡ്‌ലറുടെ കഥാപാത്രത്തിന്റെ ഭാര്യയുടെ വേഷം ഹായക് അഭിനയിച്ചു.
അദ്ദേഹത്തിന്റെ നിർബന്ധപ്രകാരം, ഹെയ്ക്ക് അന്റോണിയോ ബന്ദേറസിനോടൊപ്പം ‘ പസ് ഇൻ ബൂട്ട്സ് ’ എന്ന ആനിമേഷൻ സിനിമയിൽ കിറ്റി സോഫ്റ്റ്പാസ് എന്ന കഥാപാത്രത്തിന്റെ ശബ്ദമായി അഭിനയിച്ചു.
2012 ൽ, ജാദ പിങ്കറ്റ് സ്മിത്തിനെ "നാഡാ സെ കോംപാര" എന്ന മ്യൂസിക് വീഡിയോയിൽ ഹായക് സംവിധാനം ചെയ്തു.
2013 ജൂലൈയിൽ പുറത്തിറങ്ങിയ ഗ്രോൺ അപ്‌സ് 2 എന്ന ചിത്രത്തിലെ വേഷം അവർ വീണ്ടും അവതരിപ്പിച്ചു.
2019 ലെ സാൻ ഡീഗോ കോമിക്-കോണിൽ, ക്ലോയെ ഷാവോ സംവിധാനം ചെയ്യുന്ന മാർവൽ സിനിമാറ്റിക് യൂണിവേഴ്സ് ചിത്രമായ ദി എറ്റേണൽസിൽ ഹായെക്ക് അജാക്ക് എന്ന കഥാപാത്രമായി അഭിനയിക്കുമെന്ന് പ്രഖ്യാപിക്കപ്പെടുകയും 2020 നവംബർ 6 ന് അമേരിക്കയിലെ തീയറ്ററുകളിൽ ഇതു റിലീസ് ചെയ്യാൻ തീരുമാനിക്കുകയും ചെയ്തു.
പ്രമോഷണൽ വർക്ക്
2004 ഫെബ്രുവരി മുതൽ ഹായെക് അവോൺ കോസ്മെറ്റിക്സിന്റെ വക്താവായിത്തീർന്നു.
1998 ൽ റെവ്ലോണിന്റെ ഔദ്യോഗിക വക്താവായിരുന്നു അവർ.
2001 ൽ ചോപാർഡിന്റെ മാതൃകയായി പ്രത്യക്ഷപ്പെടുകയും 2006 കാമ്പിയോയുടെ പരസ്യങ്ങൾക്കുവേണ്ടി മരിയോ ടെസ്റ്റിനോയുടെ ഫോട്ടോയിൽ മോഡലാകുകയും ചെയ്തു.
2009 ഏപ്രിൽ 3 ന്, സഹ മെക്സിക്കൻ നടി മരിയ ഫെലിക്സിൽ നിന്ന് പ്രചോദനം ഉൾക്കൊണ്ട് കാർട്ടിയർ കമ്പനിയുടെ വാച്ചായ ‘ലാ ഡോണ’ അവതരിപ്പിക്കാൻ അവർ സഹായിച്ചിരുന്നു.
മാതൃ, നവജാതശിശു ടെറ്റനസിനെതിരായ വാക്സിനുകളുടെ ധനസഹായത്തെ (ഡിസ്പോസിബിൾ ഡയപ്പർ വിൽപ്പനയിലൂടെ) പ്രോത്സാഹിപ്പിക്കുന്നതിന് പ്രോക്ടർ ഗാംബിൾ കമ്പനി, യുണിസെഫ് എന്നിവയുമായിച്ചേർന്ന് ഹായെക് പ്രവർത്തിച്ചിട്ടുണ്ട്.
പ്രോഗ്രാമിനെക്കുറിച്ച് അവബോധം വളർത്താൻ സഹായിക്കുന്നതിനായുള്ള പാംപേർസ് / യുണിസെഫ് "പങ്കാളിത്തം" 1 പായ്ക്ക് = 1 വാക്സിൻ പദ്ധതിയുടെ ആഗോള വക്താവാണ് ഹായെക്.
ഈ "പങ്കാളിത്തത്തിൽ" പ്രോക്ടർ ഗാംബിൾ സഹകരിക്കുകയും വിറ്റഴിക്കപ്പെടുന്ന ഓരോ പാമ്പേർസ് പായ്ക്കിനും ഒരു ടെറ്റനസ് വാക്സിനേഷനു തുല്യമായ തുക (ഏകദേശം 24 സെന്റ്) പ്രോഗ്രാമിലേയ്ക്ക് സംഭാവന നൽകുകയും ചെയ്യുന്നു.
2006 വസന്തകാലത്ത് ടെക്സസിലെ സാൻ അന്റോണിയോയിലെ ബ്ലൂ സ്റ്റാർ കണ്ടമ്പററി ആർട്ട് സെന്ററിൽ മ്യൂറലിസ്റ്റ് ജോർജ്ജ് യെപ്സ്, ചലച്ചിത്ര നിർമ്മാതാവ് റോബർട്ട് റോഡ്രിഗസ് എന്നിവർ രചിച്ചതും ഹായെക്കിനെ ആസ്ടെക് ദേവതയായ ഇറ്റ്സ്പപലോട്ട് ആയി അവതരിപ്പിക്കുന്നതുമായ പതിനാറ് ഛായാചിത്രങ്ങൾ പ്രദർശിപ്പിച്ചിരുന്നു.
അവലംബം ↑ ↑ Salma Hayek: Height Archived ഒക്ടോബർ 2, 2017 at the Wayback Machine - "Being short was considered a deformity".
↑ "Salma Hayek Teaches You Mexican Slang – Vanity Fair" ↑ ↑ ↑ ↑ ↑ ↑ ↑ Archived 2008-08-28 at the Wayback Machine ↑ ↑ ↑ ↑ ↑ ↑ Love, Bret (March 2003).
"The Beautiful Mind of Salma Hayek".
Razor Magazine , p. 48 ↑ ↑ Archived 2008-08-28 at the Wayback Machine ↑ ↑ ↑ ↑ ↑ ↑ Archived 2008-08-28 at the Wayback Machine ↑ ↑ Salma Hayek: If I was a white man, I'd be bigger than Harvey Weinstein ↑ Archived 2008-08-28 at the Wayback Machine ↑ ↑ ↑ {{ cite web }} :  CS1 maint: unrecognized language ( link ) ↑ ↑ {{ cite journal }} : Cite journal requires | journal= ( help ) ↑ Archived 2008-08-28 at the Wayback Machine ↑ ↑ {{ cite news }} :  CS1 maint: extra punctuation ( link ) ↑ {{ cite news }} :  CS1 maint: unrecognized language ( link ) ↑ Archived 2008-08-28 at the Wayback Machine ↑ ↑ {{ cite web }} :  CS1 maint: bot: original URL status unknown ( link ) ↑ ↑ ↑ ↑ ↑ ↑ ↑ ↑ {{ cite news }} : Check | url= value ( help ) ↑
ദശാവതാരം ഇംഗ്ലീഷ് വിലാസം https://ml.wikipedia.org/wiki/Avatar
ഹിന്ദുപുരാണങ്ങൾ അനുസരിച്ചു മഹാവിഷ്ണുവിന്റെ പ്രധാനപ്പെട്ട 10 അവതാരങ്ങളെയാണ് ദശാവതാരങ്ങൾ എന്നു പറയുന്നത്.
ഇവകൂടാതെ വിഷ്ണുവിന് വേറെയും അവതാരങ്ങൾ വിവിധ ഗ്രന്ഥങ്ങൾ രേഖപ്പെടുത്തിയിട്ടുണ്ട്.
മത്സ്യം , കൂർമ്മം , വരാഹം , നരസിംഹം , വാമനൻ , പരശുരാമൻ , ശ്രീരാമൻ , ബലരാമൻ , ശ്രീകൃഷ്ണൻ , കൽക്കി എന്നിങ്ങനെയാണ് ദശാവതാരങ്ങൾ.
ബലരാമനെ ഒഴിവാക്കി പകരം ബുദ്ധനെ ഉൾപ്പെടുത്തിയും ദശാവതാരസങ്കല്പമുണ്ട്.
ജയദേവന്റെ ഗീതഗോവിന്ദത്തിൽ ബലരാമനെയും ബുദ്ധനേയും ഉൾപ്പെടുത്തിയിട്ടുണ്ട്.
കൃഷ്ണൻ എന്ന പൂർണ്ണാവതാരത്തെക്കൂടാതെ പത്തു അവതാരങ്ങളുണ്ടെന്നാണു അതിലെ സങ്കല്പം.
എന്നാൽ ചിലരുടെ അഭിപ്രായപ്രകാരം അവതാരങ്ങൾ 24 ആണ്.
23 എണ്ണവും കഴിഞ്ഞു.
വേദങ്ങളിലോ ആദ്യകാല ഹൈന്ദവ ധർമശാസനകളിലോ അവതാര സങ്കല്പത്തെക്കുറിച്ച് സൂചന ഇല്ല.
ഹിന്ദുമതത്തിന്റെ വളർച്ചക്കിടയിൽ മറ്റുമതങ്ങളിൽ നിന്നും കൂട്ടിച്ചേർക്കപ്പെട്ടയും അവക്കായി രചിക്കപ്പെട്ട പുരാണങ്ങളുമാണ് ദശാവതാര വാദത്തിനടിസ്ഥാനം.
വിവിധ പുരാണങ്ങളിൽ നൽകിയിട്ടുള്ള അവതാരകഥകൾ പരസ്പരവിരുദ്ധമാണെങ്കിലും അവതാരവാദത്തിന്റെ വികാസത്തിനിടക്ക് മഹാവിഷ്ണുവിന്റെ പത്ത് മുഖ്യ അവതാരങ്ങളുടെ നിശ്ചിതക്രമത്തിലുള്ള പരമ്പര സർവസമ്മതമായത് ക്രി.
എട്ടാം നൂറ്റാണ്ടു മുതൽ ആണ്.
ഇതിനിടെ, വൈഷ്ണവ മതത്തെ പ്രബലമായി പ്രചരിപ്പിച്ചവർ വിഷ്ണുവിന്റെ അവതാരങ്ങളും ശൈവമതത്തിന്റെ പ്രചാരകർ ശിവന്റെ പുത്രന്മാരും ആയി വർണ്ണിക്കപ്പെട്ടെന്ന് വാഗ്ഭടാനന്ദൻ അഭിപ്രായപ്പെട്ടിട്ടുണ്ട് അവതാരവാദം
അവതാരവാദത്തിന്റെ ആശയം ആദ്യം ലഭിക്കുന്നത് ശതപഥബ്രാഹ്മണത്തിൽ നിന്നുമാണ്.
ഋഗ്വേദത്തിൽ മഹാവിഷ്ണുവിനെക്കുറിച്ചു പരാമർശങ്ങൾ ഒന്നുമില്ലെങ്കിലും ശതപഥത്തിൽ അങ്ങിങ്ങായി പരാമർശിക്കുന്നുണ്ട്.
പ്രാരംഭത്തിൽ വിഷ്ണുവിനേക്കാൾ പ്രജാപതിക്കായിരുന്നു പ്രാമാണ്യം.
പ്രജാപതി തന്നെയാണ് മത്സ്യം കൂർമ്മം വരാഹം എന്നീ അവതാരങ്ങൾ എടുത്തിരുന്നത്.
പ്രജാപതി വരാഹത്തിന്റെ രൂപം ധരിക്കുന്നതിനെപ്പറ്റിയുള്ള കഥ തൈത്തിരീയ ബ്രാഹ്മണത്തിലും തൈത്തിരീയ ആരണ്യകത്തിലും കാഠകസംഹിതയിലും പ്രാരംഭരൂപത്തിലുമുണ്ട്.
രാമായണത്തിന്റെദാക്ഷിണാത്യപാഠത്തിലും ഇത് കാണുന്നുണ്ട്.
എന്നാൽ പുരാണങ്ങളിൽ പ്രജാപതിയുടെ അവതാരമായാണ് വിവരിക്കുന്നത്.
എന്നാൽ ഇതേ പുരാണത്തിൽ വിഷ്ണുവിന്റേയും ബ്രഹ്മസ്വരൂപമായ നാരായണന്റേയും അഭിന്നതയെപ്പറ്റി പ്രതിപാദിച്ചിരിക്കുന്നു.
പ്രാരംഭത്തിൽ പ്രജാപതിയോടും പിന്നീട് വിഷ്ണുവിന്റെ മഹത്ത്വം വർദ്ധിച്ചതിനാൽ വിഷ്ണുവിന്റെയും അവതാരമായി കരുതപ്പെടാൻ തുടങ്ങുകയും ചെയ്തതായിട്ടാണ് ചരിത്രകാരന്മാർ വിവരിക്കുന്നത്.
വാമനാവതാരത്തിനും നരസിംഹാവതാരത്തിനും പ്രാരംഭം മുതൽക്കേ വിഷ്ണുവുമായി ബന്ധം കാണുന്നുണ്ട്.
പരശുരാമനെ സംബന്ധിച്ചുള്ള പ്രാരംഭ കഥകളിൽ അവതാരകാരണത്തിനുള്ള സൂചനകളൊന്നും ലഭിക്കുന്നില്ല.
എന്നാൽ നാരായണീയോപാഖ്യാനത്തിലും വിഷ്ണുപുരാണത്തിലും പരശുരാമനെ വിഷ്ണുവിന്റെ അവതാരമായി പരിഗണിച്ചിരിക്കുന്നു.
ബ്രാഹ്മണങ്ങളിലും അതുപോലുള്ള പ്രാചീന ഗ്രന്ഥങ്ങളിലും അവതാരവാദങ്ങൾ ഉണ്ടെങ്കിലും അവയുടെ രചനാകാലത്ത് അവതാരങ്ങളെ ദേവതകളായി പൂജിച്ചിരുന്നില്ല എന്നത് വിഷ്ണുവിന് പ്രാധാന്യം കുറവായിരുന്നു എന്നതിനാലായിരിക്കാം എന്നാണ് ഡോ. കാമിൽ ബുൽക്കേ അവകാശപ്പെടുന്നത്.
എന്നാൽ കൃഷ്ണാവതാരത്തോടൊപ്പം അവതാര വാദത്തിന്റെ വികാസത്തിൽ ഗണ്യമായ പരിവർത്തനം നടന്നു.
വസുദേവകൃഷ്ണനെ വിഷ്ണുവിന്റെ അവതാരമായി കരുതാൻ തുടങ്ങിയതോടെ ഭാഗവതരെ തങ്ങളിലേക്കാകർഷിക്കാൻ ബ്രാഹ്മണർക്കായി.
അവതാരവാദത്തിനു ഗണ്യമായ പ്രോത്സാഹനം അങ്ങനെ ലഭിച്ചു.
താമസിയാതെ രാമനെയും അവതാര വാദത്തിൽ ഉൾപ്പെടുത്തി.
രാമായണം ക്ഷത്രിയരുടെ സ്വന്തം കൃതിയായിരുന്നു.
എന്നാൽ രാമായണത്തിന്റെ പ്രചാരത്തോടനുബന്ധിച്ച് രാമന്റെ ജനപ്രീതിയും ക്ഷത്രിയർക്കും മറ്റു ജനങ്ങൾക്കുമിടയിൽ വർദ്ധിച്ചു വന്നതോടെ രാമനേയും വിഷ്ണുവിന്റെ അവതാരമായി കരുതപ്പെടാൻ തുടങ്ങിയതും ഈ അവതാരവാദത്തിന്റെ സ്വാഭാവിക വികാസപരിണാമമായാണ് കാണുന്നത്.
ഉത്തരകാണ്ഡത്തിൽ മാത്രം അവതാരവാദത്തെപ്പറ്റി പരാമർശമുള്ളതും പിന്നീടുള്ള പ്രക്ഷേപങ്ങളിൽ ഈ വാദം കൂടുതലും കാണപ്പെടുന്നതിനും തെളിവായി കാണിക്കപ്പെടുന്നത്.
അവതാരവാദത്തിന്റെ പരിണാമത്തിനിടയിൽ ക്രി.
7-8 നൂറ്റാണ്ടുകളിൽ ശ്രീബുദ്ധനേയും വിഷ്ണുവിന്റെ അവതാരമായി കണക്കാക്കപ്പെട്ടു.
പ്രാചീന സാഹിത്യത്തിലും പുരാണങ്ങളിലും ക്രി.
ഏട്ടാമാണ്ടുവരെ അവതാരങ്ങളുടെ സംഖ്യകളിലും പേരിലും ഐക്യരൂപം കാണുന്നില്ല.
നാരായണീയോപാഖ്യാനത്തിൽ വിഷ്ണുവിന് ആറു അവതാരങ്ങൾ ആണുള്ളതെങ്കിൽ (വരാഹം, നരസിംഹം, വാമനൻ, ഭാർഗ്ഗവരാമൻ, ദാശരഥിരാമൻ, വാസുദേവകൃഷ്ണൻ) ഇതേ ഉപാഖ്യാനത്തിലെ മറ്റൊരിടത്ത് നാലു അവതാരങ്ങളുടെ (വരാഹം, നരസിംഹം, വാമനൻ, മനുഷ്യാവതാരം) പരാമർശമേയുള്ളൂ.
വിഷ്ണുപുരാണത്തിൽ പ്രജാപതിയുടെ കൂർമ്മവരാഹവതാരങ്ങളെപ്പറ്റി പറയുന്നുണ്ടെങ്കിലും മറ്റൊരിടത്ത് ആദിത്യൻ, ഭാർഗ്ഗവൻ, രാമൻ, കൃഷ്ണൻ എന്നിങ്ങനെ നാല് അവതാരങ്ങളുടെ മറ്റൊരു പട്ടികയാണ് പ്രദർശിപ്പിക്കുന്നത്.
പതിനൊന്നാം ശതകത്തിൽ ദശാവതാരചരിത്രം എന്ന കൃതിയിലാണ് ബുദ്ധനെ ആദ്യമായി വിഷ്ണുവിന്റെ അവതാരമായി അവതരിപ്പിച്ചിരിക്കുന്നത്.
താമസിയാതെ ജയദേവകവിയും ഗീതാഗോവിന്ദത്തിൽ ഇതേ രീതി പിന്തുടർന്നതായും കാണാം.
ഭാഗവതപുരാണത്തിലെ അവതാരങ്ങളുടെ പട്ടികയിൽ രണ്ടുപ്രാവശ്യം ഇരുപത്തിരണ്ടും ഒരു പ്രാവശ്യം ഇരുപത്തിയൊന്നും അവതാരങ്ങളുടെ പേരുകൾ രേഖപ്പെടുത്തിയിരിക്കുന്നു.
അവിടെയും പലക്രമത്തിലും രൂപത്തിലുമാണ്.
ഐക്യരൂപമില്ല.
അവതാരങ്ങൾ മത്സ്യം പാലാഴി മഥനവേളയിൽ കൂർമ്മാവതാരമെടുത്ത് മന്ഥര പർവതത്തെ താങ്ങി നിർത്തുന്ന വിഷ്ണു.
കമ്പോഡിയയിലെ ആങ്കോർ വാട്ട് ക്ഷേത്രസമുച്ചയങ്ങളിൽ നിന്നുള്ള ശില്പം
ആദ്യത്തെ അവതാരമായി കണക്കാക്കുന്നത് മത്സ്യത്തെയാണ്.
ജീവജാലങ്ങളെ പ്രളയത്തിൽ നിന്നു രക്ഷിക്കുവാനായി പ്രജാപതിയുടെ കൈക്കുമ്പിളിൽ മത്സ്യം അവതരിച്ചു എന്നാണ് കഥ.
പ്രളയജലത്തിൽ ജീവജാതികളെ എല്ലാം ഒരു നൗകയിൽ ആക്കി മത്സ്യം രക്ഷിച്ചു എന്നാണ് കഥ.
മത്സ്യാവതാരത്തിന്റെയും പ്രജാപതിയുടെയും ബന്ധം മഹാഭാരതത്തിൽ വിവരിച്ചിട്ടുണ്ട്.
വൈഷ്ണവ വിശ്വാസപ്രകാരം ജീവിതത്തിലെ പ്രതിസന്ധികളിൽ ആശ്രയിക്കാവുന്ന ഭഗവദ് അവതാരമാണ് മത്സ്യം.
കൂർമ്മം
മഹാഭാരതത്തിൽ സമുദ്രമഥനത്തിന്റെ അവസരത്തിൽ കൂർമ്മരാജനെപ്പറ്റി വിവരിക്കുന്നുണ്ടെങ്കിലും ഇതിലെങ്ങും അത് ഒരു ദേവതയായി പ്രസ്താവിക്കുന്നില്ല.
പാലാഴി കടയാൻ മന്ദരപർവതത്തിന്റെ ആധാരമായി വർത്തിക്കാൻ കൂർമ്മരാജൻ ദയവുണ്ടാകണമെന്ന് ദേവാസുരന്മാർ നിവേദനം നടത്തുന്നതായാണ് പ്രസ്താവം.
രാമായണത്തിന്റെ ഉദീച്യപാഠത്തിന്റെ സമുദ്രമഥ വൃത്താന്തത്തിൽ കൂർമ്മത്തെപ്പറ്റി പ്രസ്താവമില്ല.
വൈഷ്ണവ വിശ്വാസപ്രകാരം ജീവിതത്തിലെ പ്രതിസന്ധി ഘട്ടങ്ങളിൽ താങ്ങിനിർത്തുന്ന ഭഗവദ് അവതാരമാണ് മത്സ്യം.
വരാഹം വരാഹാവതഅരം ചിത്രകാരന്റെ ഭാവനയിൽ ബ്രിട്ടീഷ് കാഴ്ച്ചബംഗ്ലാവിൽ നിന്ന്
രാമായണത്തിലെ ദാക്ഷിണാത്യ പാഠത്തിൽ പിൽക്കാലത്ത് ചേർക്കപ്പെട്ട പ്രക്ഷേപത്തിലാണ് വിഷ്ണു വരാഹാവതാരമെടുക്കുന്ന കഥയുള്ളത്.
ഹിരണ്യാക്ഷനെ വധിച്ചു ഭൂമിയെ വീണ്ടെടുക്കാൻ അവതരിച്ചു എന്ന് പുരാണം.
വിഷ്ണുപുരാണത്തിലും, വരാഹപുരാണത്തിലും വിവരണങ്ങൾ ഉണ്ട്.
വിജയനഗര സാമ്രാജ്യകാലത്തെ രാജകീയ ചിഹ്നങ്ങളിലൊന്ന് വരാഹമായിരുന്നു.
വൈഷ്ണവ വിശ്വാസപ്രകാരം ഭക്തരെ എല്ലാവിധ ദുരിതങ്ങളിൽ നിന്നും രക്ഷിക്കുന്ന  ഭഗവദ് അവതാരമാണ് മത്സ്യം.
നരസിംഹം
അസുര ചക്രവർത്തിയായ ഹിരണ്യകശിപുവിനെ നിഗ്രഹിക്കാൻ മഹാവിഷ്ണു മനുഷ്യനോ മൃഗമോ അല്ലാത്ത നരസിംഹരൂപത്തിൽ അവതരിച്ചു.
സകല ചരാചരങ്ങളിലും ഭഗവത് ചൈതന്യമുണ്ട് എന്ന് വിളംബരം ചെയ്യുന്നതാണ് നരസിംഹാവതാരം.
സിംഹത്തിന്റെ തലയും മനുഷ്യന്റെ ഉടലുമായി ഹിരണ്യകശിപുവിന്റെ ചോര കുടിക്കുന്ന രൂപത്തിൽ വാതിൽ പടിയിലിരിക്കുന്ന ഭാവത്തിലാണ് നരസിംഹ അവതാരത്തെ ചിത്രീകരിച്ചിട്ടുള്ളത്.
വൈഷ്ണവ വിശ്വാസപ്രകാരം ഭക്തരെ ദുഷ്ടൻമാരിൽ നിന്നും ശത്രുക്കളിൽനിന്നും സംരക്ഷിക്കുന്ന ഭഗവാന്റെ  അവതാരമാണ് നരസിംഹം.
ലക്ഷ്മിനരസിംഹ ഭാവത്തിൽ സമ്പത്തും ഐശ്വര്യവും നൽകുന്നതും ഇതേ ഭഗവാൻ തന്നെ എന്ന്‌ വിശ്വാസം.
വാമനൻ
മനുഷ്യാവതാരമാണ് വാമനൻ.
ഉയരം കുറഞ്ഞ ഒരു മനുഷ്യന്റെ രൂപമാണ് വാമനൻ.
വാമനാവതാരത്തിനെ പറ്റി ശതപഥത്തിലും തൈത്തിരീയ ബ്രാഹ്മണത്തിലും ഐതരേയ ബ്രാഹ്മണത്തിലും ഈ കഥ ഋഗ്വേദത്തിലെ ഒരു കഥയിൽ നിന്ന് വികസിച്ചതാണെന്ന് കരുതപ്പെടുന്നു.
ബ്രാഹ്മണ മേധാവിത്വത്തിൽ നിന്ന് രക്ഷപ്പെടാൻ ശ്രമിക്കുന്ന ക്ഷത്രിയർക്കുള്ള ജാഗ്രതാ സൂചനകളായാണ് വാമനാവതാരകഥ നിലവിൽ വരുന്നത്.
സമാനമായ കഥകളാണ് വിശ്വാമിത്രനും ത്രിശങ്കുവും.
ധർമ്മിഷ്ഠനും ഭക്തനുമായ മഹാബലി സ്വർഗം കീഴടക്കുവാൻ മഹായാഗം നടത്തിയപ്പോൾ ദേവമാതാവായ അദിതിയുടെ ആവശ്യപ്രകാരവും, അദ്ദേഹത്തിന്റെ അഹംഭാവം മാറ്റാനായും അവതരിച്ച വാമനൻ, തനിക്കെല്ലാം ഭക്തിയോടെ സമർപ്പിച്ച മഹാബലിയുടെ ഭക്തിയിൽ സന്തോഷിച്ചു അദ്ദേഹത്തെ സ്വർഗത്തേക്കാൾ സുന്ദരമായ പാതാളലോകത്തിലെ സുതലം എന്ന സ്വർണ്ണം കൊണ്ട് നിർമ്മിക്കപ്പെട്ട ലോകത്തിന്റെ ചക്രവർത്തിയാക്കുകയും, അവിടെ മഹാബലിക്ക് കാവൽക്കാരനായി നിൽക്കുകയും, അടുത്ത മന്വന്തരത്തിലെ ഇന്ദ്രനായി സ്വർഗ്ഗലോകത്തിൽ വാഴിക്കുകയും ചെയ്തു എന്നാണ് ഭാഗവതത്തിലെ കഥ.
ഓണനാളിൽ മഹാബലി വാമനനോടൊപ്പം തന്റെ പ്രജകളെ കാണാൻ ഭൂമിയിലേക്ക് വരുന്നു എന്നാണ് ഐതിഹ്യം.
വൈഷ്ണവ വിശ്വാസപ്രകാരം ഭക്തരുടെ അഹങ്കാരമകറ്റി അവർക്ക് എല്ലാവിധ ഐശ്വര്യങ്ങളും നൽകുന്ന ഭഗവാന്റെ  അവതാരമാണ് വാമനൻ.
ജമദഗ്നി മഹർഷിയുടെ പുത്രനായ പരശുരാമൻ അഥവാ ഭാർഗവരാമൻ വിഷ്ണുവിന്റെ ആറാമത്തെ അവതാരമായാണ് വിശ്വസിക്കപ്പെടുന്നത്.
പരശുരാമനാണ് കടലെടുത്ത കേരളക്കരയെ സമുദ്രത്തിൽ നിന്ന് വീണ്ടെടുത്തത് എന്നാണ് ഐതിഹ്യം.
വൈഷ്ണവ വിശ്വാസപ്രകാരം ജ്ഞാനവും മോക്ഷവും നൽകുന്ന ഭഗവദ് അവതാരമാണ് പരശുരാമൻ.
ശ്രീരാമൻ
രാമായണത്തിലെ ദശരഥപുത്രനായ രാമനും വിഷ്ണുവിന്റെ അവതാരമായി കണക്കാക്കപ്പെടുന്നു.
എന്നു മുതലാണ് രാമനേയും വിഷ്ണുവിനേയും ഒന്നായി കാണാൻ തുടങ്ങിയത് എന്ന് വ്യക്തമായി പറയാൻ സാധിക്കുകയില്ല എങ്കിലും രാമായണത്തിന്റെ പ്രചാരം വർദ്ധിച്ചതിനു ശേഷമായിരിക്കണം എന്നത് ഏറെക്കുറെ ശരിയാണ്.
വൈഷ്ണവ വിശ്വാസപ്രകാരം ഭക്തർക്ക് ദുരിതങ്ങളിൽനിന്നും മോചനം നൽകുന്ന ഭഗവാന്റെ  അവതാരമാണ് രാമൻ.
കൃഷ്ണൻ
വസുദേവകൃഷ്ണൻ ഭാഗവതരുടെ ഇഷ്ടദേവനായിരുന്നു.
പ്രാരംഭകാലത്ത് അദ്ദേഹത്തിനും വിഷ്ണുവിനും തമ്മിൽ യാതൊരു ബന്ധവുമില്ലായിരുന്നു.
അദ്ദേഹം ഗുജറാത്തിലെ അറിയപ്പെടുന്ന വീരയോദ്ധാവായിരുന്നു.
എന്നാൽ മിക്കവാറും ക്രി.
മൂന്നാം ശതകത്തോടെയായിരിക്കണം വസുദേവകൃഷ്ണനെ വിഷ്ണുവിന്റെ അവതാരമായി കണക്കാക്കാൻ തുടങ്ങിയത്.
ഈ അവകാശവാദത്തിന്റെ കാരണം ബുദ്ധമതത്തോടാണ് ബന്ധപ്പെടുത്തിക്കാണുന്നത്.
ബുദ്ധമതത്തിന്റേയും ഭാഗവത സമ്പ്രദായത്തിന്റേയും ഭക്തിമാർഗ്ഗം തുല്യരൂപത്തിൽ യജ്ഞപ്രധാനമായ ബ്രാഹ്മണമതത്തിനു പകരമായി ഉയർന്നുവന്ന സാഹചര്യത്തിൽ മതാതിർത്തികൾക്കുള്ളിൽ ബ്രാഹ്മണരുടെ അധികാരം കുറഞ്ഞതും ബുദ്ധമതത്തിന്റെ കൂടുതൽ പ്രചാരം കണ്ട് ഭാഗവതരെ തങ്ങളിലേക്ക് ആകർഷിക്കുന്നതിനുമായാണ് ഭാഗവതരുടെ ഇഷ്ടദേവനായ വസുദേവകൃഷ്ണനെ വിഷ്ണുവിന്റെ അവതാരമായി കണ്ടു തുടങ്ങിയത്.
വൈഷ്ണവ വിശ്വാസപ്രകാരം ജീവിതത്തിലെ ദുഃഖങ്ങളിൽ  ആശ്രയിക്കാവുന്ന ഭഗവദ് അവതാരമാണ് കൃഷ്ണൻ ബലരാമൻ
ഹിന്ദുമത വിശ്വാസപ്രകാരം മഹാവിഷ്ണുവിന്റെ അവതാരമാണ്‌ ബലരാമൻ.
ബാലദേവൻ,ബാലഭദ്രൻ,ഹലായുധൻ എന്നീ പേരുകളിലൊക്കെ അറിയപ്പെടുന്ന ബലരാമനെ, ശ്രീകൃഷ്ണന്റെ ജ്യേഷ്ഠനായാണ്‌ പുരാണങ്ങളിൽ ചിത്രീകരിച്ചിരിക്കുന്നത്.
വിഷ്ണുവിന്റെ എട്ടാമത്തെ അവതാരമാണ്‌ ബലരാമൻ.
അതിയായ ബലത്തോട്‌ കൂടിയവനും സർവരെയും ആകർഷിക്കുന്ന സ്വരൂപത്തോടുകൂടിയവരുമായതുകൊണ്ട്‌ ബലരാമൻ എന്ന പേരുണ്ടായതെന്ന്‌ പറയപ്പെടുന്നു.
വൈദിക സാഹിത്യത്തിലെ ഇന്ദ്രൻ പരിവർത്തനം വന്ന് കൃഷിക്കാർക്ക് രാമനായിത്തീരുകയും പൂ‌ർവഭാരതത്തിൽ ദാശരഥീരാമനായും പശ്ചിമഭാരതത്തിൽ ബലരാമനായും സ്വീകരിക്കപ്പെട്ടിരുന്നു.
വൈഷ്ണവ വിശ്വാസപ്രകാരം കർഷകർക്ക് സമൃദ്ധമായ ഫലഭൂയിഷ്ടിക്ക് ആശ്രയിക്കാവുന്ന ഭഗവദ് അവതാരമാണ് മത്സ്യം.
കൽക്കി
മഹാവിഷ്ണുവിന്റെ പത്താമത്തേതും അവസാനത്തേതുമായ അവതാരമാണ് കൽക്കി.
കലിയുഗത്തിന്റെ അവസാനത്തിൽ ലോകം അധർമ്മങ്ങളായ പ്രവൃത്തികളെക്കൊണ്ട് നിറയും.
ഈ കാലഘട്ടത്തിൽ മഹാവിഷ്ണു കൽക്കിയായി അവതരിച്ച് ദുഷ്ടനിഗ്രഹം നടത്തും.
അതിനുശേഷം സത്യയുഗം ആരംഭിക്കും.
പ്രജകളെ ചാതുർവർണ്ണ്യത്തിലും നാലാശ്രമങ്ങളിലും സനാതനമാർഗ്ഗത്തിലും തിരികെ കൊണ്ടുവന്ന് യഥോചിതമായ മര്യാദ നിലനിർത്തും.
വിമർശനങ്ങൾ ഗോവയിലെ ശ്രീ ബാലാജി ക്ഷേത്രത്തിലെ നടവാതിലിലെ ദശാവതാര ചിത്രീകരണം
ഇന്ത്യയിൽ പിൽക്കാലത്ത് ഉത്ഭവിച്ച ചില ഹൈന്ദവ മതനവീകരണ പ്രസ്ഥാനങ്ങൾ അവതാര സങ്കല്പത്തെ പാടെ എതിർത്തിട്ടുണ്ട്.
കബീറിന്റെ പരിഷ്കരണ പ്രസ്ഥാനം ഉദാഹരണം.
ആര്യന്മാർ അവതാരസങ്കല്പമുള്ളവരായി യാതൊരു സൂചനയും അക്കാലത്തെ ആധികാരിക ഗ്രന്ഥമായ ഋഗ്വേദം നൽകുന്നില്ല.
അവതാരസങ്കല്പം പിൽക്കാല സൃഷ്ടിയായിരിക്കാനാണ് സാധ്യത എന്ന് ചിലർ ചൂണ്ടിക്കാണിക്കുന്നു.
തങ്ങളുടെ മതാചാര്യന്മാരെ പുരാതന ഭാരതീയർ അവതാരം എന്ന് വിളിച്ചിരുന്നത് പിൽക്കാല ഗ്രന്ഥകാരന്മാർ പരിഷ്കരിച്ചതാവാം എന്നും കരുതുന്നു.
അവലംബം സി.പി. ഹജാരാ.
പുരാണിക് റെക്കോർഡ്സ്.
ഇന്ത്യൻ ഹിസ്റ്റോറിക്കൽ ക്വാർട്ടെർളി; ഭാഗം 11 പേജ് 88.
↑ വാഗ്ഭടാനന്ദന്റെ സമ്പൂർണ്ണകൃതികൾ; പേജ് 752, മാതൃഭൂമി പബ്ലീഷിങ്ങ് കമ്പനി കോഴിക്കോട്.
1988 ↑ ശതപ്രഥബ്രാഹ്മണം 1:8:1:1 ↑ ശതപ്രഥബ്രാഹ്മണം 7:5:1:5 ↑ ശതപ്രഥബ്രാഹ്മണം 14:1:2:1 ↑ തൈത്തിരീയ ബ്രാഹ്മണം 1:1:36 ↑ തൈത്തിരീയ ആരണ്യകം 10:1:8 ↑ അയോദ്ധ്യാകാണ്ഡം സർഗ്ഗം 110; രാമായണം ↑ വിഷ്ണുപുരാണം ↑ മഹാഭാരതം 12:326: 72-92 ↑ മഹാഭാരതം 12:337:36 ↑ വിഷ്ണുപുരാണം.
1:9 143-144 ↑ ആരണ്യക പർവ്വം അദ്ധ്യായം 185; മഹാഭാരതം ↑ മഹാഭാരതം ആദിപർവ്വം അദ്ധ്യായം 16 ↑ ശതപഥബ്രാഹ്മണം 1:2:5:5 ↑ തൈത്തിരീയ ബ്രാഹ്മണം 2:1:2;1 ↑ ഐതരേയ ബ്രാഹ്മണം 6:3:7 ↑ എച്ച്. ചൗധരി.
ഏർളി ഹിസ്റ്ററി ഓഫ് ദ വൈഷ്ണവ സെക്റ്റ് പേജ് 63 ↑ ഏർളി ഹിസറ്ററി ഓഫ് ദ വൈഷ്ണവ സെക്റ്റ്.
പേജ് 63 ↑ Unknown parameter |origmonth= ignored ( help ); Cite has empty unknown parameters: |month= , |origdate= , and |coauthors= ( help ); Check date values in: |accessdate= ( help ); |access-date= requires |url= ( help ) കുറിപ്പുകൾ മത്സ്യഃ കൂർമ്മ വരാഹശ്ച നരസിംഹശ്ച വാമനഃ  രാമോ രാമശ്ച രാമശ്ച  കൃഷ്ണഃ കല്ക്കിർ ജനാർദ്ദനഃ’ :വേദാനുദ്ധരതേ ജഗന്നിവഹതേ ഭൂഗോളമുദ്ബിഭ്രതേ ദൈത്യം ദാരയതേ ബലിം ഛലയതേ ക്ഷത്രക്ഷയം കുർവ്വതേ :പൗലസ്ത്യം ജയതേ ഹലം കലയതേ കാരുണ്യമാതന്വതേ :മ്ലേച്ഛാൻ മൂർച്ഛയതേ ദശാകൃതികൃതേ കൃഷ്ണായ തുഭ്യം നമഃ എന്ന ശ്ലോകം ഗീതഗോവിന്ദത്തിൽ നിന്നുള്ളതാണു്.
അഹം പ്രജാപതിർബ്രഹ്മാ മത്പരം നാധിഗമ്യതേ മത്സ്യരൂപേണ യൂയം ച മയാസ്മാൻ മോക്ഷിതാ ഭയാത് ↑ {{ cite book }} : Cite has empty unknown parameter: | coauthors= ( help ) ↑ സി.പി. ഹജാരാ.
പേജ് 63 ↑ {{ cite book }} : | access-date= requires | url= ( help ) ; Check date values in: | accessdate= ( help ) ; Cite has empty unknown parameters: | month= , | chapterurl= , | origdate= , and | coauthors= ( help ) ; Unknown parameter | origmonth= ignored ( help )
എലിസബത്ത് ഹർലി ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
എലിസബത്ത് ജെയ്ൻ ഹർലി (ജനനം 10 ജൂൺ 1965) ഒരു ഇംഗ്ലീഷ് അഭിനേത്രിയും മോഡലുമാണ്.
ഒരു അഭിനേത്രിയെന്ന നിലയിൽ, ഓസ്റ്റിൻ പവേഴ്‌സ്: ഇന്റർനാഷണൽ മാൻ ഓഫ് മിസ്റ്ററി (1997) എന്ന ചിത്രത്തിലെ വനേസ കെൻസിംഗ്ടൺ, ബെഡാസ്ലെഡിലെ ഡെവിൾ (2000) എന്നിവയായിരുന്നു അവരുടെ ഏറ്റവും അറിയപ്പെടുന്ന ചലച്ചിത്ര വേഷങ്ങൾ.
ഹർലിയുടെ ടെലിവിഷൻ വേഷങ്ങളിൽ ഇ!
യഥാർത്ഥ പരമ്പര ദി റോയൽസ് (2015–2018), അതേ പേരിലുള്ള മാർവൽ കോമിക്സ് പരമ്പരയെ അടിസ്ഥാനമാക്കിയുള്ള റൺവേസിൽ (2019) മോർഗൻ ലെ ഫെയെ അവതരിപ്പിക്കുന്നു.
ഒരു ബിഗ് ബജറ്റ് ചിത്രത്തിലെ അവരുടെ ആദ്യ വേഷം പാസഞ്ചർ 57 (1992) എന്ന ചിത്രത്തിലായിരുന്നു.
1994-ൽ ഹർലി തന്റെ ഫോർ വെഡ്ഡിംഗ്‌സ് ആന്റ് എ ഫ്യൂണറൽ എന്ന ചിത്രത്തിന്റെ ലണ്ടൻ പ്രീമിയറിലേക്ക് ഹഗ് ഗ്രാന്റിനൊപ്പം, കറുത്ത നിറത്തിലുള്ള വെർസേസ് വസ്ത്രം ധരിച്ച് സ്വർണ്ണ സേഫ്റ്റി പിന്നുകൾ ധരിച്ചു, അത് അവരുടെ തൽക്ഷണ മാധ്യമശ്രദ്ധ നേടി.
-ആം വയസ്സിൽ കമ്പനി ഹർലിക്ക് അവരുടെ ആദ്യത്തെ മോഡലിംഗ് ജോലി നൽകിയതുമുതൽ അവർ സൗന്ദര്യവർദ്ധക കമ്പനിയായ എസ്റ്റി ലോഡറുമായി ബന്ധപ്പെട്ടിരിക്കുന്നു.
മുതൽ അവർ അവരെ അവരുടെ ഉൽപ്പന്നങ്ങളുടെ പ്രതിനിധിയായും മോഡലായും അവതരിപ്പിച്ചു.
ഹർലിയുടെ പേരിലുള്ള ഒരു ബീച്ച്വെയർ ലൈനുണ്ട്.
എലിസബത്ത് ഹർലി 1965 ജൂൺ 10 ന് ഹാംഷെയറിലെ ബേസിംഗ്സ്റ്റോക്കിൽ ഏഞ്ചല മേരിയുടെയും ( നീ ടിറ്റ്) റോയ് ലിയോനാർഡ് ഹർലിയുടെയും ഇളയ മകളായി ജനിച്ചു.
അവരുടെ അച്ഛൻ റോയൽ ആർമി എജ്യുക്കേഷണൽ കോർപ്സിൽ ഒരു മേജറായിരുന്നു; അവളുടെ അമ്മ കെംഷോട്ട് ജൂനിയർ സ്കൂളിലെ അധ്യാപികയായിരുന്നു.
അവർക്ക് ഒരു മൂത്ത സഹോദരി, കേറ്റ്, ഒരു ഇളയ സഹോദരൻ മൈക്കൽ ഹർലി എന്നിവരുണ്ട്.
ഹർലി ബേസിംഗ്സ്റ്റോക്കിലെ മിക്‌സഡ് സെക്കണ്ടറിയായ ഹാരിയറ്റ് കോസ്റ്റെല്ലോ സ്‌കൂളിൽ ചേർന്നു, കൗമാരപ്രായത്തിൽ തന്നെ അവർ പങ്ക് ഫാഷനിൽ ഏർപ്പെട്ടു, പിങ്ക് നിറം നൽകുകയും മൂക്ക് തുളയ്ക്കുകയും ചെയ്തു.
"എനിക്ക് 16 വയസ്സുള്ളപ്പോൾ - ഇത് ഏകദേശം 1981, 1982 - ഞാൻ വളർന്ന പ്രാന്തപ്രദേശമായ ബേസിംഗ്സ്റ്റോക്കിൽ ആയിരിക്കേണ്ട കാര്യം പങ്ക് ആയിരുന്നു," അവർ വിശദീകരിച്ചു.
അവർ ചെറുപ്പത്തിൽ ന്യൂ ഏജ് സഞ്ചാരികളുമായി ബന്ധപ്പെട്ടിരുന്നതായും റിപ്പോർട്ടുണ്ട്.
ചെറുപ്പത്തിൽ നർത്തകിയാകാൻ ആഗ്രഹിച്ച അവർ ബാലെ ക്ലാസുകളിൽ ചേർന്നു.
ഹർലി ആറാം ഫോമിൽ തുടരുകയും ലണ്ടൻ സ്റ്റുഡിയോ സെന്ററിൽ നൃത്തവും നാടകവും പഠിക്കുന്നതിന് മൂന്ന് വർഷം ചെലവഴിക്കുന്നതിന് മുമ്പ് 1983-ൽ ഇംഗ്ലീഷ്, സോഷ്യോളജി, സൈക്കോളജി എന്നിവയിൽ എ-ലെവൽ കരസ്ഥമാക്കി.
AWOL ഒരു ഗ്രീക്ക് ദ്വീപിലേക്ക് പോയതിന് ശേഷം 1986-ൽ അവരെ സ്കൂളിൽ നിന്ന് പുറത്താക്കി.
അവലംബം 1 2 "Liz Hurley: Life in the spotlight" .
Retrieved 31 March 2007.
↑ Farndale, Nigel.
Movie Connections: Four Weddings and a Funeral .
The Sunday Telegraph , page 39.
16 September 2007.
Retrieved 11 September 2007.
↑ ↑ Murphy sidelines Hurley at Lauder Archived 24 മേയ് 2008 at the Wayback Machine – CNN.
↑ ↑ 1 2 Elizabeth Hurley Archived 19 മേയ് 2007 at the Wayback Machine – thebiographychannel.co.uk.
↑ The London Gazette, Supplement 44791, pg 1803, 14 February 1969 ↑ {{ cite web }} :  CS1 maint: bot: original URL status unknown ( link ) ↑ ↑ ↑ When Sell-outs reach their sell-by date – herald.ie.
Retrieved 4 August 2008.
↑ ↑ ↑ Elizabeth Hurley – Allmovie.
Retrieved 14 June 2008.
എം.ബി. രാജേഷ് ഇംഗ്ലീഷ് വിലാസം https://ml.wikipedia.org/wiki/MB_Rajesh
കേരള സംസ്ഥാനത്തിന്റെ തദേശസ്വയം ഭരണ എക്സൈസ് വകുപ്പ് മന്ത്രിയും കേരള നിയമസഭയുടെ മുൻ സ്‌പീക്കറുമാണ് എം.ബി. രാജേഷ് .
പതിനഞ്ചാം കേരള നിയമസഭയിൽ തൃത്താല നിയസഭാ മണ്ഡലത്തെ പ്രതിനിധീകരിക്കുന്ന നിയമസഭാഗം കൂടിയാണ് രാജേഷ്.
പതിനാലും പതിനഞ്ചും ലോകസഭകളിൽ രണ്ട് തവണ  തുടർച്ചയായി പാലക്കാട് ലോൿസഭാ മണ്ഡലത്തെ പ്രതിനിധീകരിച്ചിട്ടുള്ള രാജേഷ് സി.പി.ഐ.എം. സംസ്ഥാന കമ്മറ്റി അംഗവും ഡി.വൈ.എഫ്.ഐ. മുൻ അഖിലേന്ത്യാ പ്രസിഡന്റുമാണ്.
കേരളത്തിലെ പാലക്കാട് ജില്ലയിലെ ഷൊർണൂർ ചളവറ കയിലിയാട് റിട്ട.
ഹവിൽദാർ മാമ്പറ്റ ബാലകൃഷ്ണൻനായരുടെയും എം കെ രമണിയുടെയും മകനായി പഞ്ചാബിലെ ജലന്തറിൽ ജനിച്ചു.
അഞ്ചു വയസു വരെ ജലന്ധറിലായിരുന്നു.
പാർട്ടി ഗ്രാമമായ ചളവറയിലെ ഹൈസ്കൂൾ പഠനമാണ് രാജേഷിനെ ഇടതുപക്ഷത്തേക്ക് കൊണ്ടുവന്നത്.
SFI യിലൂടെ നേതാവായി വളർന്നു.
ധനതത്വശാസ്ത്രത്തിൽ ബിരുദാനന്തരബിരുദവും നിയമബിരുദവുമുണ്ട് രാജേഷിന്‌.
നിയമവിദ്യാർത്ഥിയായിരിക്കുമ്പോൾ തന്നെബ്ലോക്ക് പഞ്ചായത്തിലേക്ക് തെരെഞ്ഞെടുക്കപ്പെട്ടു..
ഒരു എഴുത്തുകാരൻ കൂടിയായ രാജേഷ് ഡി.വൈ.എഫ്.ഐ .
യുടെ മുഖപത്രം "യുവധാര' യുടെ മുഖ്യ പത്രാധിപരായിരുന്നു.
ഡി.വൈ.എഫ്.ഐ. സംസ്ഥാന പ്രസിഡണ്ടായും പ്രവർത്തിച്ചിട്ടുണ്ട്.
2009-ലെ തെരഞ്ഞെടുപ്പിൽ 1820 വോട്ടിന്റെ ഭൂരിപക്ഷത്തോടെ പാലക്കാട്‌ ലോക്സഭാ മണ്ഡലത്തിൽ നിന്ന് വിജയിച്ചാണ് ആദ്യമായി ലോകസഭയിലെത്തുന്നത്.
ഷൊർണൂർ എൻ.എസ്.എസ്. കോളേജിൽ നിന്ന് സാമ്പത്തിക ശാസ്ത്രത്തിൽ ബിരുദാനന്തര ബിരുദം, തിരുവനന്തപുരം ലോ അക്കാദമിയിൽനിന്ന് എൽഎൽബി ബിരുദം എന്നിവ നേടി.
പഠനകാലത്ത് നിരവധി സമരങ്ങളിൽ പങ്കെടുത്തു.